สรุปภาวะตลาดต่างประเทศ ประจำวันที่ 17 พ.ค. 2565
สรุปภาวะตลาดต่างประเทศ ประจำวันที่ 17 พ.ค. 2565
สรุปภาวะตลาดต่างประเทศ ประจำวันที่ 17 พ.ค. 2565
18 พ.ค. 2565

ดัชนีดาวโจนส์ตลาดหุ้นนิวยอร์กปิดพุ่งขึ้นในวันอังคาร (17 พ.ค.) หลังสหรัฐเปิดเผยยอดค้าปลีกที่แข็งแกร่ง และบริษัทจดทะเบียนรายงานผลประกอบการที่ดีเกินคาด ซึ่งช่วยให้นักลงทุนคลายความกังวลเกี่ยวกับภาวะเศรษฐกิจชะลอตัว
ดัชนีเฉลี่ยเฉลี่ยอุตสาหกรรมดาวโจนส์ปิดที่ 32,654.59 จุด เพิ่มขึ้น 431.17 จุด หรือ +1.34%, ดัชนี S&amp;P500 ปิดที่ 4,088.85 จุด เพิ่มขึ้น 80.84 จุด หรือ +2.02% และดัชนี Nasdaq ปิดที่ 11,984.52 จุด เพิ่มขึ้น 321.73 จุด หรือ +2.76%
ตลาดหุ้นยุโรปปิดบวกในวันอังคาร (17 พ.ค.) โดยได้แรงหนุนจากความหวังที่ว่าอุปสงค์ในจีนอาจเพิ่มขึ้น หลังทางการจีนเตรียมผ่อนคลายมาตรการจำกัดเกี่ยวกับโรคโควิด-19 และนักลงทุนขานรับการคาดการณ์ผลประกอบการที่แข็งแกร่งของบรรดาบริษัทจดทะเบียน
ดัชนี Stoxx Europe 600 ปิดที่ 438.97 จุด เพิ่มขึ้น 5.30 จุด หรือ +1.22%
ดัชนี CAC-40 ตลาดหุ้นฝรั่งเศสปิดที่ 6,430.19 จุด เพิ่มขึ้น 82.42 จุด หรือ +1.30%, ดัชนี DAX ตลาดหุ้นเยอรมนีปิดที่ 14,185.94 จุด เพิ่มขึ้น 221.56 จุด หรือ +1.59% และดัชนี FTSE 100 ตลาดหุ้นลอนดอนปิดที่ 7,518.35 จุด เพิ่มขึ้น 53.55 จุด หรือ +0.72%
ตลาดหุ้นลอนดอนปิดบวกในวันอังคาร (17 พ.ค.) โดยได้แรงหนุนจากความหวังที่ว่า จีนจะผ่อนคลายมาตรการควบคุมโรคโควิด-19 และข้อจำกัดด้านกฎระเบียบ แต่การแข็งค่าของเงินปอนด์หลังการเปิดเผยรายงานการจ้างงานที่แข็งแกร่งนั้นได้ถ่วงหุ้นกลุ่มส่งออก
ดัชนี FTSE 100 ตลาดหุ้นลอนดอนปิดที่ 7,518.35 จุด เพิ่มขึ้น 53.55 จุด หรือ +0.72%
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงในวันอังคาร (17 พ.ค.) หลังมีรายงานว่าสหรัฐเตรียมผ่อนคลายมาตรการคว่ำบาตรบางส่วนแก่รัฐบาลเวเนซุเอลา ซึ่งทำให้นักลงทุนคาดว่าอาจจะส่งผลให้มีน้ำมันเข้าสู่ตลาดเพิ่มขึ้น
ทั้งนี้ สัญญาน้ำมันดิบ WTI ส่งมอบเดือนมิ.ย. ลดลง 1.8 ดอลลาร์ หรือ 1.6% ปิดที่ 112.40 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนก.ค. ลดลง 2.31 ดอลลาร์ หรือ 2% ปิดที่ 111.93 ดอลลาร์/บาร์เร
สัญญาทองคำตลาดนิวยอร์กปิดบวกในวันอังคาร (17 พ.ค.) โดยได้แรงหนุนจากการอ่อนค่าของสกุลเงินดอลลาร์ อย่างไรก็ดี สัญญาทองคำขยับขึ้นเพียงเล็กน้อย เนื่องจากการพุ่งขึ้นของอัตราผลตอบแทนพันธบัตรสหรัฐและความกังวลเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ (เฟด) ได้สกัดแรงซื้อในตลาด
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 4.9 ดอลลาร์ หรือ 0.27% ปิดที่ 1,818.9 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 19.9 เซนต์ หรือ 0.92% ปิดที่ 21.75 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 18.1 ดอลลาร์ หรือ 1.96% ปิดที่ 943.4 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 29.60 ดอลลาร์ หรือ 1.48% ปิดที่ 2,032.20  ดอลลาร์/ออนซ์
ดอลลาร์สหรัฐอ่อนค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันอังคาร (17 พ.ค.) เนื่องจากนักลงทุนเปิดรับความเสี่ยง และลดการถือครองดอลลาร์ในฐานะสกุลเงินปลอดภัย หลังจากสหรัฐเปิดเผยยอดค้าปลีกที่แข็งแกร่ง
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.79% แตะที่ 103.3620
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9941 ฟรังก์ จากระดับ 1.0016 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.2830 ดอลลาร์แคนาดา จากระดับ 1.2841 ดอลลาร์แคนาดา แต่ดอลลาร์แข็งค่าเมื่อเทียบกับเงินเยน ที่ระดับ 129.43 เยน จากระดับ 129.12 เยน
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0549 ดอลลาร์ จากระดับ 1.0441 ดอลลาร์ ขณะที่เงินปอนด์แข็งค่าแตะที่ระดับ 1.2481 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7014 ดอลลาร์ จากระดับ 0.6977 ดอลลาร์